
Narva Koorikooli spordisaali tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus Eesti Vehklemise Paraolümpiaadi Föderatsiooni taotlus palvega tasuta kasutada Narva Koorikooli hoones aadressil 26. juuli tn 9 asuvat spordisaali.
Spordisaali kasutamise eesmärk on erivajadustega sportlaste treeningute korraldamine rahvusvahelistes võistlustes osalemiseks. Spordisaali kasutamise ajakava on Narva Koorikooli juhatusega kooskõlastatud.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 võib linnavalitsuse korraldusega linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Eesti Vehklemise Paraolümpiaadi Föderatsioon, registrikood 80258971, tasuta kasutusse Narva Koorikooli hoones, aadressil 26. juuli tn 9 asuvad spordisaal ja abiruumid erivajadustega sportlaste treeninguteks 2012/2013 õppeaastal Narva Koorikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

